CELEX: 62009CN0325
Language: et
Date: 2009-08-12 00:00:00
Title: Kohtuasi C-325/09: Eelotsusetaotlus, mille esitas Court of Appeal (England & Wales) (Civil Division) (Ühendkuningriik) 12. augustil 2009 — Secretary of State for the Home Department versus Maria Dias

24.10.2009   
            
            
               ET
            
            
               Euroopa Liidu Teataja
            
            
               C 256/13
            
         Eelotsusetaotlus, mille esitas Court of Appeal (England & Wales) (Civil Division) (Ühendkuningriik) 12. augustil 2009 — Secretary of State for the Home Department versus Maria Dias
   (Kohtuasi C-325/09)
   2009/C 256/26
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Kaebuse esitaja: Secretary of State for the Home Department
   
      Vastustaja: Maria Dias
   
      Eelotsuse küsimused
   
   
               1.
            
            
               Kas Euroopa Liidu kodanik, kes viibib liikmesriigis, mille kodanik ta ei ole, ja kellel oli enne direktiivi 2004/38/EÜ (1) ülevõtmist elamisluba, mis oli õiguspäraselt välja antud direktiivi 68/360/EMÜ (2) artikli 4 lõike 2 kohaselt, kuid kes loa kehtivusajal oli vabatahtlikult töötu, ei pidanud end ise ülal ja jäi nimetatud loa väljaandmise kvalifitseerumisalast välja, jäi selle aja jooksul ainult kõnealuse elamisloa valdamise alusel isikuks, kes on „elanud vastuvõtvas liikmesriigis seaduslikult” hiljem direktiivi 2004/38/EMÜ artikli 16 lõike 1 kohaselt alalise elamisloa omandamise suhtes?
            
         
               2.
            
            
               Kas viis aastat kestnud pidev elamine töötajana enne 30. aprilli 2006 — kui see ei kvalifitseeru direktiivi 2004/38/EÜ artikli 16 lõikega 1 ette nähtud alalise elamisõiguse tekkimise aluseks — tekitab alalise elamisõiguse otseselt EÜ asutamislepingu artikli 18 lõike 1 alusel, kuivõrd direktiivis on lünk?
            
         
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).
   
      (2)  Nõukogu 15. oktoobri 1968. aasta direktiiv 68/360/EMÜ liikmesriikide töötajate ja nende perekondade liikumis- ja elamispiirangute kaotamise kohta ühenduse piires (EÜT L 257, lk 13; ELT eriväljaanne 05/01, lk 27).